Han startet karrieren i Birmingham City og lagde store overskrifter da han i 1974 ble solgt til Everton FC i en handel som tok senere Everton-manager Howard Kendall motsatt vei. Overgangssummen var på den gang svimlende £ 350 000, noe som gjorde ham til tidenes dyreste britiske spiller. På Goodison Park var Bob Latchford toppscorer i seks år på rad og i sesongen 1977/78 oppnådde han evig heltestatus i Merseyside-klubben da han ble toppscorer i engelsk 1. divisjon med hele 30 mål.